text: Stor lettelse efter brandtilståelse 
  03 juli 2013 kl. 11.47
  I går tilstod en 26-årig mand at have påsat syv brande på gårde omkring Haderslev. Det har fået egnens landmænd til at ånde lettet op
  Siden slutningen af februar er flere landmænd i området omkring Haderslev været udsat for gårdbrande, men nu er det efter alt at dømme slut. I går tilstod en 26-årig mand fra lokalområdet at have påsat syv brande de seneste måneder.
  
  Landmændene ånder lettet op
  For landmændene i området har anholdelsen givet ro i maven.
  - Det har jo været en svær tid, fordi man har gået i uvished og spurgt, hvor det sker næste gang, fortæller landmand Jørgen Rasmussen.
  Udover usikkerheden føler flere af landmændene også at de har været mistænkeliggjort, hvorvidt de selv har stiftet brandende på deres egne gårde. Med gårsdagens varetægtsfængsling håber landmændene, at det holder op.
  Den 26-årige mand er blevet sigtet efter straffelovens paragraf 181 stk. 1, der har en straframme på op til seks års fængsel, og samtidig er han blevet varetægtsfængslet frem til 30. juli.
   
  I TV SYD klokken 19.30 kan du få seneste nyt fra områdets landmænd og fra politiet
  
  